ΑΠΟΦΑΣΕΙΣ
Αριθμ. απόφ. 94/01-03-2024
Τροποποίηση Κανονισμού Προγράμματος Μεταπτυχιακών Σπουδών της Ιατρικής Σχολής
του Εθνικού και Καποδιστριακού Πανεπιστημίου Αθηνών με τίτλο «Μοριακή και Εφαρμοσμέ-
νη Φυσιολογία» (MSc in Molecular and applied
Physiology).
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Λαμβάνοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141), και ειδικότερα
των άρθρων 79 έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83).
5. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
6. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466).
8. Την υπ’ αρ. 1432/20-01-2023 (Β’ 392) απόφαση της Συγκλήτου του ΕΚΠΑ, με την οποία εγκρίθηκε ο Κανονισμός
Μεταπτυχιακών και Διδακτορικών Σπουδών του ΕΚΠΑ.
9. Την υπ’ αρ. 814/29-06-20218 (Β’ 3471) απόφαση της
Συγκλήτου του ΕΚΠΑ, με την οποία επανιδρύθηκε το
Π.Μ.Σ. «Μοριακή και Εφαρμοσμένη Φυσιολογία» της
Ιατρικής Σχολής.
10. Την υπ’ αρ. 616/13-04-2021 (Β’ 1754) απόφαση της
Συγκλήτου του ΕΚΠΑ, με την οποία εγκρίθηκε ο Κανονισμός του Π.Μ.Σ. «Μοριακή και Εφαρμοσμένη Φυσιολο-
γία» της Ιατρικής Σχολής.
11. Την υπ’ αρ. 1350/24-08-2022 (Β’ 4718) απόφαση
της Συγκλήτου του ΕΚΠΑ, με την οποία τροποποιήθηκε
το Π.Μ.Σ. «Μοριακή και Εφαρμοσμένη Φυσιολογία» της
Ιατρικής Σχολής.
12. Την υπ’ αρ. 1351/24-08-2022 (Β’ 4738) απόφαση
Συγκλήτου του ΕΚΠΑ με την οποία τροποποιήθηκε ο
κανονισμός του Π.Μ.Σ. «Μοριακή και Εφαρμοσμένη Φυσιολογία» (MSc in Molecular and applied Physiology) της
Ιατρικής Σχολής.
13. Το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 30-11-2023).
14. Το απόσπασμα πρακτικού της Συγκλήτου του ΕΚΠΑ
(6η συνεδρία 31-01-2024).
15. Το γεγονός ότι με την παρούσα δεν προκαλείται δαπάνη εις βάρος του κρατικού προϋπολογισμού,
αποφασίζει:
Την έγκριση τροποποίησης του Κανονισμού του Προγράμματος Μεταπτυχιακών Σπουδών της Ιατρικής Σχο-
λής του ΕΚΠΑ με τίτλο «Μοριακή και Εφαρμοσμένη Φυσιολογία» (MSc in Molecular and applied Physiology) από
το ακαδημαϊκό έτος 2023-2024, σύμφωνα με τις διατάξεις του ν. 4957/2022 και τον Κανονισμό Μεταπτυχιακών
και Διδακτορικών Σπουδών του ΕΚΠΑ, ως ακολούθως:
Άρθρο 1
Αντικείμενο - Σκοπός
1.1 Σκοπός του Π.Μ.Σ. «Μοριακή και Εφαρμοσμένη
Φυσιολογία» είναι η διεπιστημονική διδασκαλία, η προαγωγή της γνώσης, η απόκτηση δεξιοτήτων (διδακτι-
κών, κλινικών και εργαστηριακών), η εκπαίδευση και
η έρευνα στη «Μοριακή και Εφαρμοσμένη Φυσιολογία» με ειδική στόχευση σε θέματα: α) Εργαστηριακή
Ιατρική -Βασική Έρευνα (Laboratory Medicine-Basic
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1740
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
Research), β) Κλινικής Εμβρυολογίας και Γενετικής του
Προεμφυτευτικού Εμβρύου (Clinical Embryology and
Preimplantation Embryo Genetics) και γ) Θεραπευτικής
Άσκησης (Therapeutic Exercise).
Ειδικότερα, σκοπός του Π.Μ.Σ. είναι να καλλιεργήσει
τις κλινικές και εργαστηριακές δεξιότητες των νέων
επιστημόνων πάνω στις νεότερες τεχνικές και κλινικές
μεθοδολογίες στο ευρύ και αναπτυσσόμενο πεδίο της
«Μοριακής και Εφαρμοσμένης Φυσιολογίας» και των
ειδικεύσεων του ΠΜΣ.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών «Μοριακής και Εφαρμοσμένης
Φυσιολογίας», μετά την πλήρη και επιτυχή ολοκλήρωση
των σπουδών με βάση το πρόγραμμα σπουδών, στις
εξής ειδικεύσεις:
Α. Εργαστηριακή Ιατρική -Βασική Έρευνα (Laboratory
Medicine-Basic Research).
Β. Κλινικής Εμβρυολογίας και Γενετικής του Προεμφυτευτικού Εμβρύου (Clinical Embryology and
Preimplantation Embryo Genetics).
Γ. Θεραπευτικής Άσκησης (Therapeutic Exercise).
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4 Οι απόφοιτοι του Π.Μ.Σ. θα μπορούν:
α) Να στελεχώσουν ιατρεία, διαγνωστικά θεραπευτικά
κέντρα και ερευνητικά εργαστήρια στο ευρύ αντικείμενο
της Ανοσολογίας και των κλινικών της εφαρμογών.
β) Να διδάσκουν με επάρκεια σε προπτυχιακούς φοιτητές ΑΕΙ το γνωστικό αντικείμενο της «Ανοσολογίας» και
των αντίστοιχων εργαστηριακών η κλινικών εφαρμογών.
γ) Να αποκτήσουν διεπιστημονικές γνώσεις και εργαστηριακές δεξιότητες στον πεδίο της Ανοσολογίας που θα τους
προετοιμάσουν για σπουδές επιπέδου διδακτορικού (Ph.D).
δ) Να αποκτήσουν τις θεωρητικές γνώσεις και πρακτικές δεξιότητες (κλινικές και εργαστηριακές) ώστε να
δύνανται να γίνουν ικανά επαγγελματικά στελέχη σε
κλινικές και ερευνητικές μονάδες στις Επιστήμες Υγείας.
Άρθρο 2
Δομή και όργανα του Π.Μ.Σ.
Αρμόδια όργανα για τη λειτουργία του Π.Μ.Σ. σύμφωνα με τον ν. 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο της Ιατρικής Σχολής αρμόδια όργανα
είναι:
2.2.1 Η Συνέλευση της Ιατρικής Σχολής. Αρμοδιότητες
της Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τρο-
ποποίησης του Π.Μ.Σ., καθώς και την παράταση της
διάρκειας του Π.Μ.Σ.,
β) ορίζει τον/ην Διευθυντή/ντρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠΜΣ στα οποία
συμμετέχει η Ιατρική Σχολή,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό δι-
δακτικό έργο σε Π.Μ.Σ. στους υποψήφιους διδάκτορες
του Τμήματος ή της Σχολής, υπό την επίβλεψη διδάσκοντος του Π.Μ.Σ.
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών της Ιατρικής Σχολής,
ι) ασκεί κάθε άλλη νόμιμη αρμοδιότητα.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
και ομότιμους καθηγητές/τριες, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν
διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης της Ιατρικής Σχολής. Η Σ.Ε.
είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του και εισηγείται την έγκρισή του προς την Επιτροπή Ερευνών του Ειδικού Λογα-
ριασμού Κονδυλίων Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση της Ιατρικής Σχολής
την κατανομή του διδακτικού έργου, καθώς και την ανάθεση διδακτικού έργου,
στ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
η) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/ντρια του Π.Μ.Σ.
Ο/Η Διευθυντής/ντρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα
βαθμίδας καθηγητή ή αναπληρωτή καθηγητή και ορίζεται με απόφαση της Συνέλευσης της Ιατρικής Σχολής
για διετή θητεία, με δυνατότητα ανανέωσης χωρίς περιορισμό.
Ο/Η Διευθυντής/ντρια του Π.Μ.Σ. έχει τις ακόλουθες
αρμοδιότητες:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
α) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση της
Ιατρικής Σχολής,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/ντρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής είναι αρμόδια για
τη γραμματειακή και διοικητική υποστήριξη του Π.Μ.Σ.
β) Tο Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας της Ιατρικής Σχολής.
Άρθρο 3
Κατηγορίες και αριθμός εισακτέων
3.1 Στο Π.Μ.Σ. «Μοριακή και Εφαρμοσμένη Φυσιολογία»
γίνονται δεκτοί κάτοχοι τίτλου του Α’ κύκλου σπουδών
προερχόμενοι από Τμήματα: Ιατρικής, Βιολογίας, Μοριακής Βιολογίας και Γενετικής, Βιοχημείας και Βιοτεχνο-
λογίας, Βιολογικών Εφαρμογών και Τεχνολογικών, Κτηνιατρικής, Φαρμακευτικής, Χημείας, Χημικών Μηχανικών,
Πληροφορικής, Νοσηλευτικής, Φυσικής, Μαθηματικών,
Στατιστικής, ΣΕΦΑΑ, Φυσικοθεραπευτές της ημεδαπής ή
ομοταγών αναγνωρισμένων από τον ΔΟΑΤΑΠ ιδρυμάτων
της αλλοδαπής, καθώς και κατ’ εξαίρεση απόφοιτοι άλλων
Τμημάτων ΑΕΙ της ημεδαπής ή ομοταγών και αναγνωρισμένων ιδρυμάτων της αλλοδαπής.
3.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε είκοσι (20) ανά ειδίκευση, εξήντα (60) συνολικά.
Ο ανώτατος αριθμός εισακτέων προσδιορίζεται σύμφωνα με τον αριθμό των διδασκόντων του Π.Μ.Σ. και
την αναλογία φοιτητών-διδασκόντων, την υλικοτεχνική
υποδομή, τις αίθουσες διδασκαλίας, την απορρόφηση
των διπλωματούχων από την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 4
Τρόπος Εισαγωγής
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
4.2 Κάθε Μάιο, με απόφαση της Συνέλευσης της Ιατρικής Σχολής του Ε.Κ.Π.Α, δημοσιεύεται και αναρτάται
στην ιστοσελίδα του ΠΜΣ, της Ιατρικής Σχολής και του
Ιδρύματος προκήρυξη για την εισαγωγή μεταπτυχιακών
φοιτητών/τριών στο Π.Μ.Σ. Οι σχετικές αιτήσεις μαζί με
τα απαραίτητα δικαιολογητικά κατατίθενται στη Γραμματεία του Π.Μ.Σ., σε προθεσμία που ορίζεται κατά την
προκήρυξη και μπορεί να παραταθεί με απόφαση της
Συνέλευσης της Σχολής.
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
4.4 Απαραίτητα δικαιολογητικά είναι:
- Αίτηση συμμετοχής.
- Βιογραφικό σημείωμα.
- Φωτοτυπία δύο όψεων της αστυνομικής ταυτότητας.
- Αντίγραφο πτυχίου ή βεβαίωση περάτωσης σπουδών.
- Αναλυτική βαθμολογία προπτυχιακών μαθημάτων.
- Πιστοποιητικό γλωσσομάθειας αγγλικής γλώσσας
επιπέδου Β2.
- Συστατικές επιστολές.
- Επιστημονικές δημοσιεύσεις, εάν υπάρχουν.
- Αποδεικτικά επαγγελματικής ή ερευνητικής δραστηριότητας, εάν υπάρχουν.
- Πιστοποιητικό ελληνομάθειας ή επαρκής, διαπιστωμένη από την Επιτροπή Επιλογής εισακτέων του ΠΜΣ, γνώση
της ελληνικής γλώσσας για αλλοδαπούς υποψήφιους.
- Αναγνώριση ακαδημαϊκού τίτλου σπουδών της αλλοδαπής.
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Προκειμένου να αναγνωριστεί ένας τίτλος σπουδών
πρέπει το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων,
που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο ιδρυμάτων του άρθρου 307 του ν. 4957/2022, τότε ο υποψήφιος
υποχρεούται να προσκομίσει βεβαίωση τόπου σπουδών,
η οποία εκδίδεται και αποστέλλεται από το πανεπιστήμιο
της αλλοδαπής. Αν ως τόπος σπουδών ή μέρος αυτών βεβαιώνεται η ελληνική επικράτεια, ο τίτλος σπουδών δεν
αναγνωρίζεται, εκτός αν το μέρος σπουδών που έγιναν
στην ελληνική επικράτεια βρίσκεται σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου Πανεπιστημίου (ημεδαπής η αλλοδαπής) (ποσοστό 20%).
- Επίδοση σε Διπλωματική εργασία, όπου αυτή προβλέπεται στον Α’ κύκλο σπουδών (ποσοστό 10%). Σε
περίπτωση που δεν προβλέπεται Διπλωματική εργασία
στο Α’ κύκλο σπουδών τότε το 10% αυτό προστίθεται
στο βαθμό αξιολόγησης του πτυχίου).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
- Πιστοποιημένη γνώση αγγλικής γλώσσας (ποσοστό
10%).
- Επιστημονικές δημοσιεύσεις, συμμετοχή σε συνέδρια
(ποσοστό 10%).
- Συστατικές επιστολές (ποσοστό 10%).
- Σχετική ερευνητική ή επαγγελματική δραστηριότητα
(ποσοστό 15%).
- Κατοχή μεταπτυχιακού ή διδακτορικού διπλώματος
(ποσοστό 5%).
- Προφορική συνέντευξη σε τριμελή επιτροπή οριζόμενη από τη Σ.Ε. (ποσοστό 20%).
4.7 Με βάση τα συνολικά κριτήρια, η Σ.Ε. καταρτίζει τον
πίνακα αξιολόγησης των φοιτητών/τριών και τον καταθέτει προς έγκριση στη Συνέλευση της Ιατρικής Σχολής.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης της Ιατρικής Σχολής.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 5
Διάρκεια Φοίτησης
5.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών
(Δ.Μ.Σ.) ορίζεται σε τέσσερα (4) ακαδημαϊκά εξάμηνα,
στα οποία περιλαμβάνεται και ο χρόνος εκπόνησης διπλωματικής εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη Συνέ-
λευση της Ιατρικής Σχολής. Η παράταση δεν υπερβαίνει
τον αριθμό εξαμήνων της κανονικής φοίτησης του Π.Μ.Σ.
Έτσι, ο ανώτατος επιτρεπόμενος χρόνος ολοκλήρωσης
των σπουδών ορίζεται στα έξι (6) ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση της Ιατρικής Σχολής, δύνανται να
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση της
Ιατρικής Σχολής.
Άρθρο 6
Πρόγραμμα Σπουδών
6.1 Το Π.Μ.Σ. ξεκινά το χειμερινό εξάμηνο εκάστου ακαδημαϊκού έτους και σε περίπτωση αδυναμίας, έναρξης
στο χειμερινό εξάμηνο, δύναται να μεταφερθεί στο εαρινό, με απόφαση της Συνέλευσης της Ιατρικής Σχολής.
6.2 Για την απόκτηση διπλώματος του Π.Μ.Σ. απαιτούνται συνολικά εκατόν είκοσι (120) πιστωτικές μονάδες
(ECTS).
Όλα τα μαθήματα διδάσκονται εβδομαδιαίως και, κατά
περίπτωση, περιλαμβάνουν εργαστηριακές ασκήσεις,
σεμινάρια, πρακτική άσκηση, συγγραφή επιστημονικών
εργασιών κ.ά.
6.3 Η γλώσσα διδασκαλίας η ελληνική και κατά περίπτωση η αγγλική γλώσσα (π.χ. πρόσκληση ξένων ομι-
λητών), ενώ η γλώσσα συγγραφής της μεταπτυχιακής
διπλωματικής εργασίας είναι η ελληνική ή η αγγλική
γλώσσα.
6.4 Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων, ερευνητική
απασχόληση και συγγραφή επιστημονικών εργασιών,
καθώς και σε εκπόνηση μεταπτυχιακής διπλωματικής
εργασίας.
6.5 Η εκπόνηση της διπλωματικής εργασίας πραγματοποιείται στο Δ’ εξάμηνο σπουδών και πιστώνεται με
τριάντα (30) ECTS.
6.6 Υπάρχει η δυνατότητα πρακτικής άσκησης σε ερευνητικά εργαστήρια ή κλινικές που συνεργάζονται με το
Π.Μ.Σ. μετά από σύναψη ειδικής σύμβασης συνεργασίας
με το ΠΜΣ, προς απόκτηση της απαιτούμενης πρακτικής
εμπειρίας, με την συνεργασία του επιβλέποντος μέλους
ΔΕΠ. Τέτοια κέντρα είναι το Εθνικό Ίδρυμα Ερευνών (ΕΙΕ),
το Ελληνικό Ινστιτούτο Pasteur, το Ερευνητικό Κέντρο
Βιοϊατρικών Επιστημών «Αλέξανδρος Φλέμινγκ», το
Ίδρυμα Ιατροβιολογικών Ερευνών Ακαδημίας Αθηνών
(ΙΙΒΕΑΑ), καθώς και με Πανεπιστημιακές και Κλινικές ΕΣΥ
(Κλινική Αποκατάστασης Νοσοκομείο ΚΑΤ, Πνευμονολογική Κλινική Νοσοκομείο ΕΥΑΓΓΕΛΙΣΜΟΣ κ.ά.) και άλλα
Ιδιωτικά και Δημόσια Ιδρύματα, όπως είναι η Μονάδα
Ιατρικώς Υποβοηθούμενης Αναπαραγωγής της Κλινικής
‘’Γένεσις Αθηνών’’, η Μονάδα Ιατρικώς Υποβοηθούμενης
Αναπαραγωγής ‘’ΥΓΕΙΑ IVF Εμβρυογένεσις’’, η Μονάδα
Ιατρικώς Υποβοηθούμενης Αναπαραγωγής ‘’Institute of
Life’’ του ομίλου ΙΑΣΩ, η Μονάδα Ιατρικώς Υποβοηθούμενης Αναπαραγωγής “Γέννημα-IVF”. η Μονάδα Ιατρικώς
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
Υποβοηθούμενης Αναπαραγωγής του Γ.Ν. Μαιευτηρίου
«Έλενα Βενιζέλου», τα Κέντρα Αποθεραπείας και Φυσικοθεραπείας, όπως είναι «Physiopolis», «H-OMT.D»,
«ΘΗΣΕΑΣ», κ.ά.
Η πρακτική άσκηση πραγματοποιείται στο Γ’ εξάμηνο
φοίτησης και έχει διάρκεια είκοσι τεσσάρων (24) εβδομάδων και είναι υποχρεωτική.
6.7 Η διδασκαλία των μαθημάτων θα γίνεται διά ζώσης
ή εξ αποστάσεως, σύμφωνα με την κείμενη νομοθεσία
και όσα ορίζονται στο άρθρο 7 του παρόντος κανονισμού.
6.8 Το πρόγραμμα διδασκαλίας του Π.Μ.Σ. «Μοριακή και Εφαρμοσμένη Φυσιολογία» διαμορφώνεται
ως εξής:
Α) Εργαστηριακή Ιατρική -Βασική Έρευνα
Α’ ΕΞΑΜΗΝΟ
Β’ ΕΞΑΜΗΝΟ
ΜΑΘΗΜΑ ΚΟΡΜΟΥΥΠΟΧΡΕΩΤΙΚΟ
ΔΙΔΑΚΤΙΚΕΣ ΩΡΕΣ/
ΕΒΔΟΜΑΔΑ
ECTS
ΜΑΘΗΜΑ ΚΟΡΜΟΥ ΥΠΟΧΡΕΩΤΙΚΟ
ΔΙΔΑΚΤΙΚΕΣ
ΩΡΕΣ/ΕΒΔΟΜΑΔΑ
ECTS
ΚΥΤΤΑΡΙΚΗ
ΦΥΣΙΟΛΟΓΙΑ
12 x 13 εβδ.
ΦΥΣΙΟΛΟΓΙΑ
ΣΥΣΤΗΜΑΤΩΝ
12 x 13 εβδ.
ΣΥΝΟΛΟ
156 (12 την εβδομάδα)
ΣΥΝΟΛΟ
156 (12 την
εβδομάδα)
Γ’ ΕΞΑΜΗΝΟ
Δ’ ΕΞΑΜΗΝΟ
ΜΑΘΗΜΑ ΚΟΡΜΟΥΥΠΟΧΡΕΩΤΙΚΟ
ΔΙΔΑΚΤΙΚΕΣ ΩΡΕΣ/
ΕΒΔΟΜΑΔΑ
ECTS
ΕΚΠΟΝΗΣΗ
ΔΙΠΛΩΜΑΤΙΚΗΣ ΕΡΓΑΣΙΑΣ
ΔΙΔΑΚΤΙΚΕΣ
ΩΡΕΣ/ΕΒΔΟΜΑΔΑ
ECTS
ΜΕΘΟΔΟΛΟΓΙΑ
ΚΛΙΝΙΚΗΣ ΚΑΙ
ΕΡΓΑΣΤΗΡΙΑΚΗΣ
ΒΑΣΙΚΗΣ ΕΡΕΥΝΑΣ
12 x 13 εβδ.
ΣΥΝΟΛΟ
156 (12 την εβδομάδα)
ΣΥΝΟΛΟ
Β) Κλινική Εμβρυολογία και Γενετική του Προεμφυτευτικού Εμβρύου
Α’ ΕΞΑΜΗΝΟ
Β’ ΕΞΑΜΗΝΟ
ΜΑΘΗΜΑ ΚΟΡΜΟΥ ΥΠΟΧΡΕΩΤΙΚΟ
ΔΙΔΑΚΤΙΚΕΣ ΩΡΕΣ/
ΕΒΔΟΜΑΔΑ
ECTS
ΜΑΘΗΜΑ ΚΟΡΜΟΥ ΥΠΟΧΡΕΩΤΙΚΟ
ΔΙΔΑΚΤΙΚΕΣ ΩΡΕΣ/
ΒΔΟΜΑΔΑ
ECTS
ΚΥΤΤΑΡΙΚΗ
ΦΥΣΙΟΛΟΓΙΑ
12 x 13 εβδ.
ΦΥΣΙΟΛΟΓΙΑ
ΣΥΣΤΗΜΑΤΩΝ
12 x 13 εβδ.
ΣΥΝΟΛΟ
156 (12 την εβδομάδα)
ΣΥΝΟΛΟ
(12 την εβδομάδα)
Γ’ ΕΞΑΜΗΝΟ
Δ’ ΕΞΑΜΗΝΟ
ΜΑΘΗΜΑ ΚΟΡΜΟΥΥΠΟΧΡΕΩΤΙΚΟ
ΔΙΔΑΚΤΙΚΕΣ ΩΡΕΣ/
ΕΒΔΟΜΑΔΑ
ECTS
ΕΚΠΟΝΗΣΗ
ΔΙΠΛΩΜΑΤΙΚΗΣ ΕΡΓΑΣΙΑΣ
ΔΙΔΑΚΤΙΚΕΣ ΩΡΕΣ/
ΕΒΔΟΜΑΔΑ
ECTS
ΚΛΙΝΙΚΗ
ΕΜΒΡΥΟΛΟΓΙΑ
ΚΑΙ ΓΕΝΕΤΙΚΗ ΤΟΥ
ΠΡΟΕΜΦΥΤΕΥΤΙΚΟΥ
ΕΜΒΡΥΟΥ
12 x 13 εβδ.
ΣΥΝΟΛΟ
156 (12 την εβδομάδα)
ΣΥΝΟΛΟ
Γ) Θεραπευτική Άσκηση
Α’ ΕΞΑΜΗΝΟ
Β’ ΕΞΑΜΗΝΟ
ΜΑΘΗΜΑ ΚΟΡΜΟΥΥΠΟΧΡΕΩΤΙΚΟ
ΔΙΔΑΚΤΙΚΕΣ ΩΡΕΣ/
ΒΔΟΜΑΔΑ
ECTS
ΜΑΘΗΜΑ ΚΟΡΜΟΥΥΠΟΧΡΕΩΤΙΚΟ
ΔΙΔΑΚΤΙΚΕΣ
ΩΡΕΣ/ΒΔΟΜΑΔΑ
ECTS
ΚΥΤΤΑΡΙΚΗ
ΦΥΣΙΟΛΟΓΙΑ
12 x 13 εβδ.
ΦΥΣΙΟΛΟΓΙΑ
ΣΥΣΤΗΜΑΤΩΝ
12 x 13 εβδ.
ΣΥΝΟΛΟ
156 (12 την εβδομάδα)
ΣΥΝΟΛΟ
156 (12 την
εβδομάδα)
Γ’ ΕΞΑΜΗΝΟ
Δ’ ΕΞΑΜΗΝΟ
ΜΑΘΗΜΑ ΚΟΡΜΟΥ ΥΠΟΧΡΕΩΤΙΚΟ
ΔΙΔΑΚΤΙΚΕΣ ΩΡΕΣ/
EΒΔΟΜΑΔΑ
ECTS
ΕΚΠΟΝΗΣΗ
ΔΙΠΛΩΜΑΤΙΚΗΣ ΕΡΓΑΣΙΑΣ
ΔΙΔΑΚΤΙΚΕΣ
ΩΡΕΣ/EΒΔΟΜΑΔΑ
ECTS
ΘΕΡΑΠΕΥΤΙΚΗ
ΑΣΚΗΣΗ
12 x 13 εβδ.
ΣΥΝΟΛΟ
(12 την εβδομάδα)
ΣΥΝΟΛΟ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
Β. Περιεχόμενο/Περιγραφή μαθημάτων
Το πρόγραμμα διδασκαλίας του Π.Μ.Σ. «ΜΟΡΙΑΚΗ ΚΑΙ
ΕΦΑΡΜΟΣΜΕΝΗ ΦΥΣΙΟΛΟΓΙΑ» διαμορφώνεται ως εξής:
Στο Α’ εξάμηνο (χειμερινό): Στο εξάμηνο αυτό διδάσκεται 1 μάθημα κορμού στην «Κυτταρική Φυσιολογία»
που περιλαμβάνουν σεμινάρια/διδασκαλία, διδακτική
προετοιμασία φοιτητών, εργαστηριακή άσκηση στο
Εργαστήριο Φυσιολογίας της Ιατρικής Σχολής ή σε
άλλο Εργαστήριο του Τμήματος ή σε συνεργαζόμενο
ερευνητικό ή κλινικό εργαστήριο άλλου Ιδρύματος.
Αναλυτικά το μάθημα κορμού «Κυτταρική Φυσιολογία»
περιλαμβάνει: 1) Αρχές Κυτταρικής Λειτουργίας: Εξέλιξη
του Φαινομένου της Ζωής - Επιλογή - Προσαρμογή - Περιβάλλον. 2) Κυτταρική Μεμβράνη: Δομή, Λειτουργία,
Δίαυλοι, Πρωτεΐνες Μεμβράνης, Λιπίδια Μεμβράνης, Διαπερατότητα, Δίαυλοι, Υποδοχείς και Διεγερσιμότητα.
3) Ενεργοποίηση Μεμβρανικών Υποδοχέων, Μεταγωγή
Σήματος, Κινάσες, Φωσφατάσες, Πυρήνας, Μεταγραφική
Λειτουργία και Γονιδιακή Ρύθμιση. 4) Κυτταρικός Θάνατος και Γήρανση: Νέκρωση και Προγραμματισμένος
Κυτταρικός Θάνατος, Απόπτωση, Αυτοφαγία και Αρχέγονα Κύτταρα. 5) Νευροφυσιολογία: Νευρώνας, Νευρι-
κή Σύναψη, Νευρομεταβιβαστές, Οργάνωση ΚΝΣ και
Λειτουργία Νευρικού Συστήματος, Ισορροπία, Ορθία
Στάσης και Αντανακλαστικά. 6) Φυσιολογία της Άσκησης: Οστικά Κύτταρα, Σκελετικό και Λείο μυϊκό Κύτταρο,
Μυϊκή ίνα, Νευρομυϊκή Σύναψη, Υπερπλασία, Υπερτροφία, Επούλωση Τραύματος, Αναδιαμόρφωση, Φυσική
Δραστηριότητα και Γονιδιακή Ρύθμιση.
Το εξάμηνο περιλαμβάνει δεκατρείς (13) εβδομάδες
διδασκαλίας που αποτελούνται από δυο (2) εξάωρα σεμινάρια ανά εβδομάδα (6 ώρες/σεμινάριο). Οι φοιτητές του
Π.Μ.Σ. λαμβάνουν ηλεκτρονικά τουλάχιστον μία εβδομάδα πριν τη διδακτέα ύλη του επόμενου σεμιναρίου και
προετοιμάζεται ανάλογα. Το κάθε σεμινάριο περιλαμβάνει 6 ώρες διδασκαλίας οι οποίες προϋποθέτουν α)
(2) ώρες θεωρητικής προετοιμασίας του μεταπτυχιακού
φοιτητή και β) (2) ώρες πρακτικής άσκησης σε εργαστήρια ή κλινικές. Το σύνολο του έργου αντιστοιχεί συνολικά
σε 780 ώρες εργασίας (30 ECTS).
Στο Β’ εξάμηνο (εαρινό): Στο εξάμηνο αυτό διδάσκεται
1 μάθημα κορμού στην «Φυσιολογία των Συστημάτων»
που περιλαμβάνουν σεμινάρια/διδασκαλία, διδακτική
προετοιμασία φοιτητών, εργαστηριακή άσκηση στο Εργαστήριο Φυσιολογίας της Ιατρικής Σχολής ή σε άλλο Ερ-
γαστήριο του Τμήματος ή σε συνεργαζόμενο ερευνητικό
ή κλινικό εργαστήριο άλλου Ιδρύματος. Αναλυτικά το
μάθημα κορμού «Φυσιολογία των Συστημάτων» περιλαμβάνει:1) Νευρικό και Μυοσκελετικό Σύστημα, 2) Καρ-
διά, Πνεύμονες και Αγγεία, 3) Ενδοκρινικό Σύστημα και
Μεταβολισμός, 4) Αίμα και Ανοσολογία, 5) Γαστρεντερικό
σύστημα, 6) Νεφρά - Ομοιοστασία Ηλεκτρολυτών - Οξεοβασική Ισορροπία.
Το εξάμηνο περιλαμβάνει δεκατρείς (13) εβδομάδες
διδασκαλίας που αποτελούνται από δυο (2) εξάωρα σεμινάρια ανά εβδομάδα (6 ώρες/σεμινάριο). Οι φοιτητές του
Π.Μ.Σ. λαμβάνουν ηλεκτρονικά τουλάχιστον μία εβδομάδα πριν τη διδακτέα ύλη του επόμενου σεμιναρίου και
προετοιμάζεται ανάλογα. Το κάθε σεμινάριο περιλαμβάνει 6 ώρες διδασκαλίας οι οποίες προϋποθέτουν α)
(2) ώρες θεωρητικής προετοιμασίας του μεταπτυχιακού
φοιτητή και β) (2) ώρες πρακτικής άσκησης σε εργαστήρια ή κλινικές. Το σύνολο του έργου αντιστοιχεί συνολικά
σε 780 ώρες εργασίας (30 ECTS).
Στο Γ’ εξάμηνο (χειμερινό) παρέχονται στους φοιτητές
ειδικεύσεις και το πρόγραμμα διδασκαλίας διαμορφώνεται ως εξής:
Ειδίκευση «Βασική Έρευνα»: Στο εξάμηνο αυτό διδάσκεται 1 μάθημα κορμού. Αναλυτικά το μάθημα κορμού
«Μεθοδολογία Κλινικής και Εργαστηριακής Ερευνας»
περιλαμβάνει:1) Αρχές Επιδημιολογίας και Μοριακές Μέθοδοι στις Κλινικές Επιστήμες Υγείας και στην Κλινική
Διάγνωση: Τα υπέρ και τα κατά, 2) Μεθόδων Μετρήσεων Βιοδραστικών Παραγόντων: Ορμόνες και Αυξητικοί
Παράγοντες, 3) Σπερμιογένεση, Σπερματογένεση και
Ορχική Λειτουργία: Αξιολόγηση Μεθόδων Ελέγχου: Τα
υπέρ και τα κατά, 4) Εφαρμογές στην Γυναικεία Αναπαραγωγή: Ωορρηξία, Γονιμοποίηση, Εμφύτευση, Ενδο-
μήτριος Ζωής και Εμβρυϊκή Ανάπτυξη: Εργαστηριακά
Δεδομένα, 5) Τεχνικές Ανάλυσης στην Φυσιοπαθολογία
Οστών: Οστικά Κύτταρα, Διαμόρφωση, Αναδιαμόρφωση και Μεταβολισμός Οστών. Αξιολόγηση της Μηχα-
νικής Φόρτισης και Κυτταρικής Απόκρισης, 6) Τεχνικές
και Εφαρμογές στη Φυσιολογία των Βλαστοκυττάρων:
Ολοδύναμα και Πολυδύναμα Κύτταρα και Γονιδιακές θεραπείες. Εφαρμογές Μοριακών και Κυτταρικών Τεχνικών
στην Κλινική Καρδιολογία. Εφαρμογές Μοριακών Τεχνικών στην Κλινική Ογκολογία.
Το εξάμηνο περιλαμβάνει δεκατρείς (13) εβδομάδες
διδασκαλίας που αποτελούνται από δυο (2) εξάωρα σεμινάρια ανά εβδομάδα (6 ώρες/σεμινάριο). Οι φοιτητές του
Π.Μ.Σ. λαμβάνουν ηλεκτρονικά τουλάχιστον μία εβδομάδα πριν τη διδακτέα ύλη του επόμενου σεμιναρίου και
προετοιμάζεται ανάλογα. Το κάθε σεμινάριο περιλαμβάνει 6 ώρες διδασκαλίας οι οποίες προϋποθέτουν α)
(2) ώρες θεωρητικής προετοιμασίας του μεταπτυχιακού
φοιτητή και β) (2) ώρες πρακτικής άσκησης σε εργαστήρια ή κλινικές. Το σύνολο του έργου αντιστοιχεί συνολικά
σε 780 ώρες εργασίας (30 ECTS).
Ειδίκευση «Κλινική Εμβρυολογία και Γενετική του
Προεμφυτευτικού Εμβρύου (Clinical Embryology and
Preimplantation Embryo Genetics)»: Στο εξάμηνο αυτό
διδάσκεται ένα μάθημα κορμού. Αναλυτικά το μάθημα
κορμού «Κλινική Εμβρυολογία και Γενετική του Προεμφυτευτικού Εμβρύου» εστιάζει στην εξειδικευμένη κα-
τάρτιση Βιοεπιστημόνων στον τομέα της Κλινικής Εμβρυολογίας,της Βιολογίας Αναπαραγωγής και της Γενετικής
του Προεμφυτευτικού Εμβρύου και περιλαμβάνει: 1) Αρχές Φυσιολογίας και Παθοφυσιολογίας του Αναπαραγω-
γικού Συστήματος, 2) Αρχές Ιατρικώς Υποβοηθούμενης
Αναπαραγωγής, 3) Φυσιολογία και Αναπτυξιακή Βιολογία των γαμετών και του προεμφυτευτικού εμβρύου,
4) Αρχές Κρυοβιολογίας και κρυοσυντήρησης γαμετών,
εμβρύων, ωοθηκικού και ορχικού ιστού, 5) Σχεδιασμός
και Αρχές Λειτουργίας Εργαστηρίων Εμβρυολογίας, Ανδρολογίας και Τραπεζών Κρυοσυντήρησης, 6) Ανάλυση
και επεξεργασία σπέρματος, 7) Μέθοδοι γονιμοποίησης, 8) Συστήματα καλλιέργειας εμβρύων και γαμετών,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
9) Αξιολόγηση της ποιότητας και του δυναμικού της
εμβρυϊκής ανάπτυξης, 10) Γενετική Προεμφυτευτικού
Εμβρύου, 11) Συμβατικές και εξελιγμένες μέθοδοι προεμφυτευτικού γενετικού ελέγχου, 12) Νέοι ορίζοντες και
ερευνητικοί στόχοι στην κλινική εμβρυολογία και στην
Ιατρικώς Υποβοηθούμενη Αναπαραγωγή.
Ειδίκευση «Θεραπευτική Άσκηση»: Στο εξάμηνο αυτό
διδάσκεται 1 μάθημα κορμού. Αναλυτικά το μάθημα κορμού «Θεραπευτική Άσκηση» περιλαμβάνει: 1) Τεχνικές
Πρόληψης, Αποθεραπείας και Αποκατάστασης στο Μυοσκελετικό Σύστημα με Θεραπευτική άσκηση, 2) Τεχνι-
κές Πρόληψης, Αποθεραπείας και Αποκατάστασης στο
Νευρικό Σύστημα και τη Ψυχική Υγεία με Θεραπευτική
άσκηση, 3) Τεχνικές Πρόληψης, Αποθεραπείας και Αποκατάστασης στη Πνευμονολογία και Εντατική Θεραπεία
με Θεραπευτική άσκηση, 4) Τεχνικές Πρόληψης, Αποθεραπείας και Αποκατάστασης στο Καρδιολογικό και
Αγγειακό Σύστημα με Θεραπευτική άσκηση, 5) Τεχνικές
Πρόληψης, Αποθεραπείας και Αποκατάστασης στα Χρόνια Μεταβολικά και Φλεγμονώδη Νοσήματα: Διαβήτης,
Παχυσαρκία, Στρες, Ψωρίαση και Ψυχιατρικά Νοσήματα
με Θεραπευτική άσκηση, 6) Τεχνικές Πρόληψης Επανεμφάνισης, Αποθεραπείας και Αποκατάστασης Ασθενών
με Καρκίνο: Θεραπευτική Άσκηση στην Ογκολογία με
Θεραπευτική άσκηση.
Το εξάμηνο περιλαμβάνει δεκατρείς (13) εβδομάδες
διδασκαλίας που αποτελούνται από δυο (2) εξάωρα σεμινάρια ανά εβδομάδα (6 ώρες/σεμινάριο). Οι φοιτητές
του Π.Μ.Σ. λαμβάνουν ηλεκτρονικά τουλάχιστον μία
εβδομάδα πριν τη διδακτέα ύλη του επόμενου σεμιναρίου και προετοιμάζεται ανάλογα. Το κάθε σεμινάριο
περιλαμβάνει 6 ώρες διδασκαλίας οι οποίες προϋποθέτουν α)  (2) ώρες θεωρητικής προετοιμασίας του μετα-
πτυχιακού φοιτητή και β) (2) ώρες πρακτικής άσκησης σε
εργαστήρια ή κλινικές. Το σύνολο του έργου αντιστοιχεί
συνολικά σε 780 ώρες εργασίας (30 ECTS).
Στο Δ’ εξάμηνο προβλέπεται η εκπόνηση μεταπτυχιακής Διπλωματικής Εργασίας.
Άρθρο 7
Εξ αποστάσεως εκπαίδευση
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται υπηρεσίες ασύγχρονης εξ αποστάσεως εκπαίδευ-
σης. Στην ηλεκτρονική πλατφόρμα δύναται να αναρτάται εκπαιδευτικό υλικό ανά μάθημα, το οποίο δύναται
να περιλαμβάνει σημειώσεις, παρουσιάσεις, ασκήσεις,
ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
Εξετάσεις και Αξιολόγηση
Μεταπτυχιακών Φοιτητών/τριών
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 80% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολου-
θήσει εκ νέου το μάθημα κατά το επόμενο ακαδημαϊκό
έτος. Σε περίπτωση που το ποσοστό απουσιών φοιτητή/
τρια ξεπερνά το 50% στο σύνολο των μαθημάτων, τίθεται
θέμα διαγραφής του. Το εν λόγω θέμα εξετάζεται από τη
Σ.Ε., η οποία γνωμοδοτεί σχετικά στη Συνέλευση της Ιατρικής Σχολής. Οι μεταπτυχιακοί φοιτητές είναι υποχρε-
ωμένοι να προετοιμάζονται για κάθε επόμενο μάθημα
με βάση την διδακτέα ύλη που τους αποστέλλεται υπό
την μορφή ηλεκτρονικών εγγράφων ηλεκτρονικά, να
ολοκληρώσουν την υποχρεωτική πρακτική άσκηση, να
υποβάλουν μέσα σε προβλεπόμενες προθεσμίες εργασίες που τους έχουν ανατεθεί.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται να
παρακολουθήσουν στο πλαίσιο του Π.Μ.Σ. πραγματοποιείται με τελικές εξετάσεις είτε γραπτές είτε προφορικές, οι
οποίες διενεργούνται μετά την ολοκλήρωση του ακαδημαϊκού εξαμήνου και εντός δεκαπέντε (15) ημερών από
τη λήξη του εξαμήνου. Η αξιολόγηση μπορεί να στηριχθεί
και σε ενδιάμεσες εξετάσεις προόδου συνδυαστικά με
εργαστηριακές ή κλινικές ασκήσεις. Κατά τη διεξαγωγή
γραπτών ή προφορικών εξετάσεων, ως μεθόδων αξιολόγησης, εξασφαλίζεται υποχρεωτικά το αδιάβλητο της
διαδικασίας. Η βαθμολόγηση γίνεται στην κλίμακα 1-10.
Τα αποτελέσματα των εξετάσεων ανακοινώνονται από τον
διδάσκοντα και αποστέλλονται στη Γραμματεία του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
και της Ιατρικής Σχολής μέσα σε τέσσερις (4) εβδομάδες
το αργότερο από την εξέταση του μαθήματος. Σε περίπτωση που κατ’ επανάληψη σημειώνεται υπέρβαση του
ανωτέρω ορίου από διδάσκοντα/ουσα, ο/η Διευθυντής/
ντρια του Π.Μ.Σ. ενημερώνει σχετικά τη Συνέλευση της
Ιατρικής Σχολής.
8.5 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.6 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.7 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.8 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.9 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης του Τμήματος.
8.10 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.11 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.12 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
/ɇɅɀ
/
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμε-
να μαθήματα του Π.Μ.Σ. και να εκπονήσει μεταπτυχιακή
διπλωματική εργασία, συγκεντρώνοντας έτσι εκατόν είκοσι (120) ECTS.
Άρθρο 9
Εκπόνηση Μεταπτυχιακής
Διπλωματικής Εργασίας
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά στο Δ’ εξάμηνο του Προγράμματος.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συνέλευση της
Ιατρικής Σχολής ορίζει τον/την επιβλέποντα/ουσα αυτής
και συγκροτεί την τριμελή εξεταστική επιτροπή για την
έγκριση της εργασίας, ένα από τα μέλη της οποίας είναι και ο/η επιβλέπων/ουσα. Η γλώσσα συγγραφής της
μεταπτυχιακής διπλωματικής εργασίας μπορεί να είναι
η αγγλική ή η ελληνική και ορίζεται μαζί με τον ορισμό
του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία, ο μεταπτυχιακός φοιτητής πρέπει στο τέλος του Δ’ εξαμήνου να υποστηρίξει
ενώπιον της τριμελούς εξεταστικής επιτροπής τη διπλωματική του εργασία. Μετά το πέρας της δημόσιας
υποστήριξης της Διπλωματικής Εργασίας από τον μεταπτυχιακό φοιτητή, η Τριμελής Εξεταστική Επιτροπή
αξιολογεί και βαθμολογεί αυτή με την κλίμακα 0-10.
Μετά την παρουσίαση και με ευθύνη του επιβλέποντος
συντάσσεται πρακτικό που υπογράφεται από τα μέλη
της επιτροπής. Η μεταπτυχιακή εργασία θεωρείται από
την επιτροπή μη ικανοποιητική όταν βαθμολογηθεί κάτω
από τη βάση του πέντε (5). Τότε η Τριμελής Εξεταστική
Επιτροπή ζητάει από τον μεταπτυχιακό φοιτητή τη βελτίωσή της, την τροποποίηση ορισμένων τμημάτων ή τη ρι-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
ζική αναμόρφωσή της. Στην τελευταία αυτή περίπτωση,
η επιτροπή ορίζει συγκεκριμένο χρονικό πλαίσιο μέσα
στο οποίο πρέπει να υποβληθεί η Διπλωματική Εργασία,
τροποποιημένη σύμφωνα με τις υποδείξεις της.
Ο φοιτητής μπορεί να συγγράψει και να παρουσιάσει
τη διπλωματική του εργασία είτε στα ελληνικά είτε στα
αγγλικά.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
αν το Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης της Ιατρικής Σχολής δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. της Ιατρικής
Σχολής, που δεν έχουν αναλάβει διδακτικό έργο στο
Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10
Υποχρεώσεις και Δικαιώματα
Μεταπτυχιακών Φοιτητών/τριών
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.career.
uoa.gr/ypiresies/).
10.4 Οι μεταπτυχιακοί/ες φοιτητές/τριες είναι υποχρεωμένοι:
- Να παρακολουθούν υποχρεωτικά τα μαθήματα σε
ποσοστό 80% των ωρών του κάθε εξαμήνου του ισχύοντος προγράμματος σπουδών.
- Να προετοιμάζονται για κάθε επόμενο μάθημα με
βάση τη διδακτέα ύλη που τους αποστέλλεται υπό τη
μορφή ηλεκτρονικών εγγράφων ηλεκτρονικά ή παραλαμβάνουν ιδιοχείρως από τη γραμματεία μία εβδομάδα
πριν το προγραμματισμένο μάθημα.
- Να εκτελούν τις κατ’ οίκων φροντιστηριακές ασκήσεις/εργασίες.
- Να παρακολουθούν τις πρακτικές ασκήσεις.
- Να υποβάλλουν μέσα στις προβλεπόμενες προθεσμίες τις εργασίες που τους έχουν ανατεθεί για το κάθε
μάθημα.
- Να προσέρχονται στις προβλεπόμενες προφορικές ή
γραπτές εξετάσεις (κανονική και επαναληπτική).
- Να παρακολουθούν σεμινάρια ερευνητικών ομάδων,
συζητήσεις βιβλιογραφικής ενημέρωσης, επισκέψεις εργαστηρίων, συνέδρια/ημερίδες με γνωστικό αντικείμενο
συναφές με αυτό του Π.Μ.Σ., διαλέξεις ή άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής μετά την εισήγηση της Σ.Ε., δύναται να αποφασίσει τη διαγραφή
μεταπτυχιακών φοιτητών/τριών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS+ ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα
(30). Η δυνατότητα αυτή παρέχεται μετά το Α’ εξάμηνο
σπουδών τους. Οι φοιτητές/τριες θα πρέπει να κάνουν
αίτηση προς τη Σ.Ε. και να ακολουθήσουν τους όρους
του προγράμματος.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμ-
μα σπουδών ή σε δύο (2) Προγράμματα Μεταπτυχιακών
Σπουδών του ίδιου ή άλλου Τμήματος, του ίδιου ή άλλου
Α.Ε.Ι.
10.10 Στο τέλος κάθε εξαμήνου πραγματοποιείται
αξιολόγηση κάθε μαθήματος και κάθε διδάσκοντος/
ουσας από τους/ις μεταπτυχιακούς φοιτητές/τριες (βλ.
άρθρο 17).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.12 Για τη συμμετοχή τους στο Π.Μ.Σ. «Μοριακή και
Εφαρμοσμένη Φυσιολογία» οι μεταπτυχιακοί/ες φοιτητές/τριες καταβάλλουν τέλη φοίτησης που ανέρχονται
στο ποσό των 1000 € ευρώ ανά εξάμηνο. Η καταβολή
του τέλους γίνεται στην αρχή κάθε εξαμήνου.
Άρθρο 11
Απαλλαγή Διδάκτρων
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών του Π.Μ.Σ. «Μοριακή και
Εφαρμοσμένη Φυσιολογία». Η οικονομική κατάσταση
υποψηφίου/ας σε καμία περίπτωση δεν αποτελεί λόγο
μη επιλογής στο Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
Βραβεία
12.1 Βραβεία Αριστείας. Το Π.Μ.Σ. μπορεί να απονέμει
βραβεία αριστείας στους/ις τρεις πρώτους φοιτητές/τριες κάθε σειράς με την ολοκλήρωση των μαθημάτων του
Α’ και Β’ εξαμήνου, έπειτα από εισήγηση της Σ.Ε. και απόφαση της Συνέλευσης της Ιατρικής Σχολής. Τα βραβεία
δεν έχουν οικονομικό όφελος. Το βραβείο υπογράφεται
από τον Διευθυντή/ντρια του Π.Μ.Σ. και τον Πρόεδρο
της Ιατρικής Σχολής.
Προϋποθέσεις
1. Μέσος όρος μαθημάτων Α’ και Β’ εξαμήνου μεγαλύτερος/ίσος του οκτώ.
2. Ολοκλήρωση και επιτυχής εξέταση στην εξεταστική
του Φεβρουαρίου (Α’ εξάμηνο) και Ιουνίου (Β’ εξάμηνο)
στα κανονικά έτη σπουδών (Α’ και Β’ εξάμηνο κάθε σειράς).
Διαδικασία
Μετά την κατάθεση της βαθμολογίας του Ιουνίου, η
Σ.Ε. εξετάζει τις βαθμολογίες των φοιτητών/τριών της
σειράς, και εφ’ όσον πληρούνται οι προηγούμενες προϋποθέσεις κατατάσσει τους/τις φοιτητές/τριες σε φθίνου-
σα σειρά (ως προς τον μέσο όρο της βαθμολογίας τους)
και εισηγείται στη Συνέλευση του Τμήματος την απονομή
βραβείων στους/ις τρεις (3) πρώτους φοιτητές/τριες.
Μέσος Όρος: Σε όλες τις περιπτώσεις απονομής υποτροφιών ή βραβείων ο μέσος όρος υπολογίζεται από
τον τύπο:
ɀɹʍʉʎ Ʉʌʉʎ =
/ɇɅɀ
όπου:
Ν = αριθμός μαθημάτων των εξαμήνων κατά περίπτωση,
ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων του/των εξαμήνου(ων) κατά περίπτωση.
Άρθρο 13
Υποδομή και
Χρηματοδότηση του Π.Μ.Σ.
13.1 Για την εύρυθμη λειτουργία του Π.Μ.Σ. διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια της
Ιατρικής Σχολής ΕΚΠΑ.
Επίσης εργαστηριακούς και κλινικούς χώρους διαθέτουν και άλλα ιδιωτικά και δημόσια συνεργαζόμενα
εκπαιδευτικά και νοσηλευτικά ιδρύματα που μπορούν
να συμμετέχουν στο ΠΜΣ, όπως είναι το Εθνικό Ίδρυμα
Ερευνών (ΕΙΕ), το Ελληνικό Ινστιτούτο Pasteur, το Ερευνητικό Κέντρο Βιοϊατρικών Επιστημών «Αλέξανδρος
Φλέμινγκ», το Ίδρυμα Ιατροβιολογικών Ερευνών Ακαδημίας Αθηνών (ΙΙΒΕΑΑ), καθώς και με Πανεπιστημιακές
και Κλινικές ΕΣΥ (Κλινική Αποκατάστασης Νοσοκομείο
ΚΑΤ, Πνευμονολογική Κλινική Νοσοκομείο ΕΥΑΓΓΕΛΙΣΜΟΣ κ.α.) και άλλα Ιδιωτικά και Δημόσια Ιδρύματα,
όπως είναι η Μονάδα Ιατρικώς Υποβοηθούμενης Αναπαραγωγής της Κλινικής ‘’Γένεσις Αθηνών’’, η Μονάδα
Ιατρικώς Υποβοηθούμενης Αναπαραγωγής ‘’ΥΓΕΙΑ IVF
Εμβρυογένεσις’’, η Μονάδα Ιατρικώς Υποβοηθούμενης
Αναπαραγωγής ‘’Institute of Life’’ του ομίλου ΙΑΣΩ, η
Μονάδα Ιατρικώς Υποβοηθούμενης Αναπαραγωγής
“Γέννημα-IVF”. η Μονάδα Ιατρικώς Υποβοηθούμενης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
Αναπαραγωγής του Γ.Ν. Μαιευτηρίου «Έλενα Βενιζέλου»,
τα Κέντρα Αποθεραπείας και Φυσικοθεραπείας, όπως
είναι «Physiopolis», «H-OMT.D», «ΘΗΣΕΑΣ», κ.ά., μετά
από σύναψη ειδικής σύμβασης συνεργασίας με το ΠΜΣ.
13.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία του Π.Μ.Σ. «Μοριακή
και Εφαρμοσμένη Φυσιολογία» η οποία στελεχώνεται
από άτομα με εμπειρία στην διαχείριση αντίστοιχων
προγραμμάτων και βρίσκεται υπό την επιστασία της
Γραμματείας της Ιατρικής Σχολής.
Η Γραμματεία του προγράμματος αναλαμβάνει:
- Τη συγκέντρωση των υποβαλλόμενων αιτήσεων και
την παρακολούθηση της επιλογής από τις αρμόδιες επιτροπές,
- τη συγκέντρωση της βαθμολογίας κάθε μαθήματος,
- τη συγκέντρωση των εκθέσεων αξιολόγησης,
- την τήρηση πρωτοκόλλου εισερχόμενων και εξερχόμενων εγγράφων του ΠΜΣ.
Η γραμματέας του Π.Μ.Σ. συνεργάζεται με τον Διευθυντή
και τη Συντονιστική Επιτροπή του Π.Μ.Σ. και υποστηρίζει
τη διαχείριση του ΠΜΣ, την υποστήριξη της αλληλογραφίας με ξένους και Έλληνες διδάσκοντες, την επικοινωνία με
ιδρύματα και φορείς, την επικοινωνία με τους φοιτητές του
Π.Μ.Σ. (ανακοινώσεις, προγράμματα μαθημάτων, απουσιολόγια, αναπαραγωγή σημειώσεων κ.λπ.).
13.3 Η χρηματοδότηση του Π.Μ.Σ. μπορεί να προέρχεται από:
α) Τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων,
ζ) κάθε άλλη νόμιμη πηγή.
13.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας.
13.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
13.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ.
Όταν τα έσοδα του Π.Μ.Σ. προέρχονται από δωρεές,
χορηγίες και πάσης φύσεως οικονομικές ενισχύσεις,
κληροδοτήματα ή πόρους από ερευνητικά έργα ή προγράμματα, πραγματοποιείται η παρακράτηση υπέρ
Ε.Λ.Κ.Ε. που ισχύει για τα έσοδα από αντίστοιχες πηγές
χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 14
Ανάθεση Διδασκαλίας/
Διδάσκοντες στο Π.Μ.Σ.
14.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού
(Δ.Ε.Π.), Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.Δ.Ι.Π.) και
Ειδικού Τεχνικού Εργαστηριακού Προσωπικού (Ε.Τ.Ε.Π.)
της Ιατρικής Σχολής ή άλλων Τμημάτων του ΕΚΠΑ ή
άλλου Ανώτατου Εκπαιδευτικού Ιδρύματος (Α.Ε.Ι.) ή
Ανώτατου Στρατιωτικού Εκπαιδευτικού Ιδρύματος
(Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
14.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
της Ιατρικής Σχολής καθορίζεται το ύψος της αμοιβής
κάθε διδάσκοντος/ουσας. Ειδικώς οι διδάσκοντες/ουσες που έχουν την ιδιότητα μέλους Δ.Ε.Π. δύνανται να
αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
14.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
14.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
14.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο.
Σε περίπτωση που η κατανομή του διδακτικού έργου
δεν μπορεί να πραγματοποιηθεί ταυτόχρονα και για τα
δύο ακαδημαϊκά εξάμηνα, η απόφαση θα λαμβάνεται
πριν από την έναρξη του κάθε ακαδημαϊκού εξαμήνου. Με αιτιολογημένη απόφαση της Συνέλευσης της
Ιατρικής Σχολής η ανάθεση διδακτικού έργου δύναται
να τροποποιείται κατά τη διάρκεια του ακαδημαϊκού
έτους.
14.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 15
Απονομή Διπλώματος
Μεταπτυχιακών Σπουδών
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
15.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών (ΔΜΣ) στη «ΜΟΡΙΑΚΗ ΚΑΙ ΕΦΑΡ-
ΜΟΣΜΕΝΗ ΦΥΣΙΟΛΟΓΙΑ» στις εξής ειδικεύσεις:
1. Εργαστηριακή Ιατρική -Βασική Έρευνα (Laboratory
Medicine Basic Research),
2. Κλινική Εμβρυολογία και Γενετική του Προεμφυτευτικού Εμβρύου (Clinical Embryology and Preimplantation
Embryo Genetics)
3. Θεραπευτική Άσκηση (Therapeutic Exercise)
Άρθρο 16
Ορκωμοσία
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία
προϋπόθεση για τη χορήγηση του εγγράφου τίτλου του
διπλώματος. Η καθομολόγηση γίνεται στο πλαίσιο της
Συνέλευσης της Ιατρικής Σχολής και σε χώρο της Ιατρικής
Σχολής παρουσία του/ης Διευθυντή/ντριας του Π.Μ.Σ.,
του Προέδρου της Ιατρικής Σχολής του Κοσμήτορα της
Σχολής Επιστημών Υγείας ή του/της Αναπληρωτή/τριας
του/της και, κατά τις δυνατότητες, ενδεχομένως εκπροσώπου του Πρυτάνεως.
16.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
16.3 Οι μεταπτυχιακοί/ες φοιτητές/τριες που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ), μπορούν να αιτηθούν στη Γραμματεία
της Ιατρικής Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον Πρόεδρο της Ιατρικής Σχολής
και τον Αντιπρύτανη Ακαδημαϊκών, Διεθνών Σχέσεων
και Εξωστρέφειας.
Άρθρο 17
Αξιολόγηση Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης.
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση των Π.Μ.Σ. πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
Π.Μ.Σ. και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτε-
ρικό Σύστημα Διασφάλισης Ποιότητας του Ιδρύματος,
τις οδηγίες και τα πρότυπα της ΕΘΑΑΕ και με στόχο στη
βελτίωση της ποιότητας των σπουδών και των παροχών
του προγράμματος, τη διασφάλιση της βιωσιμότητας και
της επάρκειας των πόρων και των υποδομών που απαιτούνται για την υλοποίησή του, και την ανατροφοδότηση
των διδασκόντων ώστε να βελτιώσουν τη διδακτική τους
προσέγγιση.
Η εσωτερική αξιολόγηση των Π.Μ.Σ. περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεών του.
Αναλυτικότερα αξιολογούνται:
α) Το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Η διαδικασία εσωτερικής αξιολόγησης του Π.Μ.Σ. περιλαμβάνει την αποτίμηση του διδακτικού έργου, όπου
οι διδάσκοντες αξιολογούνται ανωνύμως από τους μεταπτυχιακούς φοιτητές με σχετικό έντυπο αξιολόγησης
που τους δίνεται, στο τέλος κάθε εξαμήνου. Το έντυπο
επιστρέφεται στη γραμματεία του Π.Μ.Σ. η οποία το επεξεργάζεται και βγάζει την τελική βαθμολογία για κάθε
διδάσκοντα ξεχωριστά καθώς και όλων των ακαδημαϊκών λειτουργιών και δράσεων του. Οι ετήσιες εσωτερικές
εκθέσεις αξιολόγησης, οι δείκτες παρακολούθησης οι
σχετικοί πίνακες προβλέπεται να δημοσιεύονται στην
ιστοσελίδα του ΠΜΣ, ώστε να διευκολύνεται η διαδικασία πληροφόρησης. Επιπροσθέτως όλοι οι εμπλεκόμενοι
στην υλοποίηση του Π.Μ.Σ. θα ενημερώνονται, μέσω
ειδικού κειμένου που θα στέλνεται στους λογαριασμούς
του ηλεκτρονικού τους ταχυδρομείου, για τα αποτελέσματα της εσωτερικής αξιολόγησης, τις αλλαγές που
επήλθαν στο Π.Μ.Σ. ως αποτέλεσμα των συμπερασμάτων και των ενεργειών βελτίωσης που υιοθετήθηκαν και
για την ετήσια στοχοθεσία του νέου έτους.
Τα αποτελέσματα κοινοποιούνται στη Σ.Ε. και αποβλέπουν στη βιωσιμότητα του Προγράμματος, το υψηλό
επίπεδο σπουδών, τη βελτίωση των παροχών του και
την αποδοτικότητα των διδασκόντων του.
Άρθρο 18
Χρονική Διάρκεια Λειτουργιάς του Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2028-2029 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 19
Μεταβατικές Διατάξεις
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1740/19.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201740.pdf | Tokens: 61609]